ജോജുവിനെതിരെ തല്ക്കാലം കേസില്ല വാഹനം തല്ലിത്തകര്ത്ത കോണ്ഗ്രസ് പ്രവര്ത്തകര്ക്കെതിരെ പോലീസ് കേസെടുത്തു കൊച്ചിയിലെ ഇടപ്പള്ളി വൈറ്റില ദേശീയ പാതയില് നടന് ജോജു ജോര്ജിന്റെ വാഹനം തല്ലിത്തകര്ത്തതിന് കോണ്ഗ്രസ് പ്രവര്ത്തകര്ക്കെതിരെ പോലീസ് കേസെടുത്തു. അതേസമയം, മഹിളാ കോണ്ഗ്രസ് പ്രവര്ത്തകരെ അസഭ്യം പറഞ്ഞുവെന്ന ആരോപണത്തിന് ജോജുവിനെതിരെ തല്ക്കാലം കേസ് എടുക്കില്ല. ജോജുവിനെതിരെ ലഭിച്ച പരാതിയില് കൂടുതല് പരിശോധനയ്ക്ക് ശേഷമേ കേസ് റജിസ്റ്റര് ചെയ്യണോ എന്ന കാര്യം തീരുമാനിക്കൂ എന്ന് പൊലീസ് അറിയിച്ചു. വാഹനം തകര്ത്തതിനും ദേശീയപാത ഉപരോധിച്ചതിനുമാണ് കണ്ടാലറിയാവുന്ന പ്രവര്ത്തകരെ ഉള്പ്പെടുത്തി പോലീസ് കേസെടുത്തത്. സംഭവം നടക്കുമ്ബോള് ജോജു മദ്യപിച്ചിരുന്നതായി മഹിളാ കോണ്ഗ്രസ് ആരോപിച്ചിരുന്നു. ആരോപണത്തെ തുടര്ന്ന് പൊലീസിനൊപ്പം പോയ ജോജു ജോര്ജ് വൈദ്യപരിശോധനയ്ക്ക് വിധേയനായി. പരിശോധനയില് ജോജു മദ്യപിച്ചിരുന്നില്ലെന്ന് തെളിയുകയും ചെയ്തു. ഇന്ന് രാവിലെ കോണ്ഗ്രസ് പ്രവര്ത്തകര് ഇന്ധനവില വര്ദ്ധനയ്ക്ക് എതിരെ നടത്തിയ സമരമാണ് ഒടുവില് നാടകീയ രംഗങ്ങളില് കലാശിച്ചത്.